Den 44-årige mand, som fredag faldt ned fra et tag, er død af sine kvæstelser. Det oplyser Nordjyllands Politi. Arbejdsulykken skete, da manden trådte ud på et tag, som ikke var stærkt nok til at bære manden. Derfor faldt han fire-fem meter ned. Ulykken skete på Saksagervej i Vrå. Da ambulancefolkene ankom til stedet stod manden oprejst, selvom han blødte fra hovedet. Han fik det dog gradvist dårligere. Han døde lørdag eftermiddag af sine kvæstelser.

Referat:
Den 44-årige mand, som fredag faldt ned fra et tag, er død af sine kvæstelser.